༥རྟེན་གཙོ་བཞུགས་སའི་གཙང་ཁང་དབུས་མ་རང་གི་དབང་དུ་བྱས་ནའང་།མེ་སྐྱོན་བྱུང་རྗེས་མཇལ་ཁ་གཏོང་སྐབས་སྐུ་རྒྱབ་ཏུ་གོས་ཆེན་གྱི་རས་ཡོལ་ཞིག་འཐེན་སྟངས་ལ་གཞིགས་ན།ཇོ་བོའི་སྐུ་རྒྱབ་ཏུ་སྐྱོན་ཞིག་ཏན་ཏན་བྱུང་མེད་དམ་སྙམ་ཞིང་།དེ་ཡང་ཇོ་བོ་བཞུགས་སའི་གཙང་ཁང་དབུས་མ་དེར་མེ་སྐྱོན་བྱུང་སྐབས་སམ།འབྱུང་ལ་ཉེ་སྐབས།ཛ་དྲག་ངང་ཇོ་བོ་རིན་པོ་ཆེའི་སྐུ་བརྙན་དེ་ཕྱོགས་གཞན་དུ་སྤོས་པ་ཡིན་སྲིད་པ་རེད།དེ་ལྟར་སྤོ་སྐབས་ཇོ་བོའི་སྐུ་རྒྱབ་ཀྱི་མཛེས་རྒྱན་ཁག་ལ་གནོད་སྐྱོན་ཕོག་པ་ཡིན་སྲིད་ལ།དེ་དག་ལ་མེ་སྐྱོན་ཕྲན་བུ་ཕོག་པའང་ཡིན་སྲིད།དེ་ནི་ཚོད་དཔག་ཙམ་ཡིན།